Sosiaali- ja terveysministeriön asetus

tupakkatuotteita ja vastaavia tuotteita koskevista standardeista ja ilmoituksista annetun sosiaali- ja terveysministeriön asetuksen muuttamisesta

Sosiaali- ja terveysministeriön päätöksen mukaisesti

*muutetaan* tupakkatuotteita ja vastaavia tuotteita koskevista standardeista ja ilmoituksista annetun sosiaali- ja terveysministeriön asetuksen (592/2016) 4 § sekä

*lisätään* asetukseen uusi 6 b § seuraavasti:

4 §

Tutkimuksista ja myyntimääristä ilmoittamisen ajankohta

Tupakkalain 16, 27 ja 29 b §:ssä sekä 28 §:n 1 momentissa tarkoitetut tiedot on toimitettava Sosiaali- ja terveysalan lupa- ja valvontavirastolle (*Valvira*) vuosittain viimeistään 20 päivänä toukokuuta. Tupakkalain 16 §:n 2 momentissa, 27 §:n 1 kohdassa ja 29 b §:ssä tarkoitetut tiedot on ilmoitettava edellisen kalenterivuoden osalta.

6 b §

Savuttomia nikotiinituotteita koskevan ilmoituksen malli

Tupakkalain 29 a §:ssä tarkoitetun ilmoituksen tekemisessä on käytettävä savuttomien tupakkatuotteiden ilmoittamiseen tarkoitettua mallia, joka vahvistetaan tupakkatuotteita koskevien tietojen toimittamista ja saataville asettamista koskevan mallin vahvistamisesta annetussa komission täytäntöönpanopäätöksessä (EU) 2015/2186.

———

Tämä asetus tulee voimaan päivänä kuuta 20 .

Helsingissä x.x.20xx

…ministeri Etunimi Sukunimi

Nimike Etunimi Sukunimi